| Lentainių piliakalnis |
| --- |
| Vaizdas į Nerį |
| 

Lentainių piliakalnisLentainių piliakalnis

 |
| Koordinatės  | 

|  |
| --- |
| 54°57′41.8″ š. pl. 23°56′51.9″ r. ilg.﻿ / ﻿54.961611°š. pl. 23.947750°r. ilg.﻿ / 54.961611; 23.947750Koordinatės: 54°57′41.8″ š. pl. 23°56′51.9″ r. ilg.﻿ / ﻿54.961611°š. pl. 23.947750°r. ilg.﻿ / 54.961611; 23.947750 |

 |
| Vieta | Kauno rajonas |
| Seniūnija | Domeikavos seniūnija |
| Aukštis | 30 m |
| Plotas | 23x15 |
| Naudotas | I tūkstantmetis - II tūkstantmečio pradžia |
| Žvalgytas | 1942, 1971 |
| Tirtas | 1911, 2001–2004 m. |
| Registro Nr. | AR367 /23727, 23728, 5066 /A324K |

**Lentainių (Lantainių) piliakalnis su gyvenviete**, minimas ir *Kleboniškio ar Pekelkos* vardais – piliakalnis ir gyvenvietė (unikalus objekto MC kodas 23728) Kauno rajono savivaldybės teritorijoje, tarp Domeikavos ir Radikių, Domeikavos seniūnijoje. Pasiekiamas plentu  **232**  Vilijampolė–Žeimiai–Šėta , yra kairėje, šiaurėje nuo jo.

Piliakalnis stūkso šalia kelio
Informacinė lenta pašlaitėje

Piliakalnis
-----------

Piliakalnis įrengtas Neries dešiniojo kranto aukštutinės terasos pakraštyje. Aikštelė ovali, pailga šiaurės vakarų – pietryčių kryptimi, 23x15 m dydžio. Šiaurės vakarų aikštelės krašte supiltas 12,5 m pločio, daugiau nei 2 m aukščio pylimas, už kurio iškastas 30 m pločio, 2 m gylio griovys. Aikštelės pietrytiniame krašte yra 0,5 m aukščio, 7 m pločio pylimas. Pietryčių šlaite, 8 m žemiau aikštelės yra trikampė 23x25 m dydžio terasa. Pietvakarių šlaite griovio lygyje yra 6 m pločio terasa, besijungianti su pietrytine terasa. Šlaitai nuo slėnio statūs, 30 m aukščio.

Lentainių piliakalnio bunkeris
Vaizdas nuo piliakalnio
Piliakalnį apardė 1915 m. aikštelės viduryje pastatytas betoninis bunkeris, kuriam užpilti panaudota šiaurės vakarinio pylimo žemė (nukastas beveik visas pylimas), o pačioje aikštelėje dabar styro 4 m aukščio kauburys. Aikštelė dirvonuoja, joje auga kelios pušys, pietinis šlaitas nukirstas, šiauriniame šlaite ­- krūmai. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190.

Tyrimai
-------

1911 m. piliakalnį tyrinėjo Liudvikas Kšivickis, tačiau jame nieko nerado. Archyvinėje medžiagoje yra nurodoma, jog prieš Pirmąjį pasaulinį karą rusų pareigūnai kasinėjo piliakalnio viršūnę. Tyrimų apimtys nežinomos. 1942 m. piliakalnį žvalgė Petras Tarasenka, 1971 m. – Istorijos institutas. Radinius saugo Vytauto Didžiojo karo muziejus, Lietuvos nacionalinis muziejus. Piliakalnis datuojamas I tūkstantmečiu – II tūkstantmečio pradžia.

Gyvenvietė
----------

Šiaurinėje ir pietinėje pašlaitėse 3,5 ha plote yra I tūkstantmečio antrosios pusės – XIV a. papėdės gyvenvietė, tyrinėta 1938, 2001–2004 m. Iki 85 cm storio kultūriniame sluoksnyje rasta stulpaviečių, židinių, galąstuvas, grublėtos bei žiestos keramikos, gyvulių kaulų. 500 m į pietryčius yra II a. – XVI a. Radikių kapinynas, tyrinėtas 1959, 1967 m.

|  |
| --- |
| Aplinkiniai piliakalniai |
|  | Jaučakių piliakalnis 23 km | Vikūnų piliakalnis 23 km | Šančių piliakalnis 7 km  Lepšiškių piliakalnis 8,5 km |  |
| Altoniškių piliakalnis 21 km  Bernatonių piliakalnis 9 km |  | Karmėlavos piliakalnis 8 km |
| Veršvų piliakalnis 8 km  Pyplių piliakalnis 12 km | Aukštųjų Šančių piliakalnis 9 km  Eigulių piliakalnis 6 km | Vieškūnų piliakalnis 10 km |

Šaltiniai
---------

1. ↑  „Objekto Nr. 23728 išsamus aprašymas". Lietuvos Respublikos kultūros vertybių registras.
2. ↑  „Istorija - Domeikavos seniūnija". *domeikava.krs.lt*. Suarchyvuotas originalas 2015-06-21. Nuoroda tikrinta 2016-04-17.
3. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 95 (Nr. 377)

* Lietuvos TSR kultūros paminklų sąrašas, V. 1973, p.124.
* Lietuvos Respublikos istorijos ir kultūros paminklų sąrašas, V.1993, p.59.
* Valstybės archeologijos komisijos medžiaga. KPC A. F.1. Ap.1. B.11. P.190-200.
* Petras Tarasenka. Kauno senovė // Kauno tiesa. 1958 rugsėjo 20.
* Petras Kežinaitis. Kauno apylinkės. V.1958. P.117-118.
* Motiejus Valančius. Pilys // Raštai. V.1972. T.1. P.363 (Kleboniškis).
* Bronius Kviklys. Mūsų Lietuva. V.1991.T.2. P.311.
* Krzywicki L. 1928. Piłkalnie na Litwie // Studia staropolskie. Księga ku czci Aleksandra Brüknera. Kraków, p. 155.
* Algirdas Žalnierius. Lentainių piliakalnio papėdės gyvenvietė // Archeologiniai tyrinėjimai Lietuvoje 2001 metais. Vilnius, 2002. p. 73–75.

Nuorodos
--------

|  |  |
| --- | --- |
|  | **Vikiteka: Lentainių piliakalnis** – vaizdinė ir garsinė medžiaga  |

* Sąrašas:Lietuvos piliakalniai
* Lietuvos piliakalniai. Lentainiai